**Λατινικά Κείμενο 16 Γ΄ Λυκείου**

Ημερομηνία: ………………….. Τμήμα: …………………..

Ονοματεπώνυμο: ……………………………….……….

Nostri, postquam pila in hostes miserunt, gladiis rem gerunt. Repente post tergum equitatus cernitur; cohortes appropinquant; hostes terga vertunt ac fugiunt; eis equites occurrunt. Fit magna caedes. Sedulius, dux et princeps Lemovicum, occiditur; dux Arvernorum vivus in fugā comprehenditur; signa militaria LXXIIII (septuaginta quattuor) ad Caesarem referuntur; magnus numerus hostium capitur atque interficitur; reliqui ex fugā in civitates discedunt. Postero die ad Caesarem legati mittuntur. Caesar iubet arma tradi ac principes produci. Ipse pro castris consedit; eo duces producuntur. Vercingetorix deditur, arma proiciuntur.

**Α.** Να μεταφράσετε τo απόσπασμα:«**hostes terga**... **legati mittuntur**.» **(Μονάδες 25)**

οι εχθροί στρέφουν τα νώτα (τους) και τρέπονται σε φυγή∙ οι ιππείς επιτίθενται σε αυτούς. Μεγάλη σφαγή γίνεται. Ο Σεδούλιος, στρατηγός και ηγεμόνας των Λεμοβίκων, σκοτώνεται∙ ο στρατηγός των Αρβέρνων συλλαμβάνεται ζωντανός στη φυγή∙ 74 (εβδομήντα τέσσερα) στρατιωτικά λάβαρα παραδίδονται στον Καίσαρα∙ μεγάλος αριθμός εχθρών αιχμαλωτίζεται και εκτελείται∙ οι υπόλοιποι μετά τη φυγή (δια)σκορπίζονται στις πολιτείες. Την επόμενη μέρα απεσταλμένοι στέλνονται στον Καίσαρα.

Μετάφραση του Study4exams

οι εχθροί στρέφουν τα νώτα (τους) και τρέπονται σε φυγή· τους επιτίθενται οι ιππείς. Γίνεται μεγάλη σφαγή. Ο Σεδούλιος, ο στρατηγός και ηγεμόνας των Λεμοβίκων, σκοτώνεται· o στρατηγός των Αρβέρνων συλλαμβάνεται ζωντανός κατά τη διάρκεια της φυγής· 74 (εβδομήντα τέσσερις) στρατιωτικές σημαίες (ή λάβαρα) παραδίδονται στον Καίσαρα· μεγάλος αριθμός εχθρών συλλαμβάνεται και φονεύεται· οι υπόλοιποι μετά τη φυγή (δια)σκορπίζονται στις χώρες τους. Την επόμενη μέρα στέλνονται πρεσβευτές στον Καίσαρα.

**Β. 1.** Γιατί ο Πόπλιος Βεργίλιος Μάρων θεωρείται ο «εθνικός ποιητής» των Ρωμαίων; **(Μονάδες 10)**

Ο Πόπλιος Βεργίλιος Μάρων (70-19 π.Χ.) είναι αναμφίβολα ο «εθνικός ποιητής» των Ρωμαίων: η Αινειάδα του (Aeneis), που αποτελεί ίσως το «πιο κλασικό έργο όχι μόνο της ρωμαϊκής αλλά και ολόκληρης της ευρωπαϊκής λογοτεχνίας», είναι ένας πολύπλοκος και πολυδιάστατος συνδυασμός της Οδύσσειας και της Ιλιάδας σε καλλιμαχικές διαστάσεις και αναγνωρίστηκε εξαρχής ως το εθνικό έπος των Ρωμαίων. Θέμα του έργου είναι η αναχώρηση του Αινεία - του μυθικού γενάρχη των Ρωμαίων - από την Τροία, οι περιπλανήσεις του και η εγκατάστασή του στο Λάτιο.

**Β. 2.** Να γράψετε μία ετυμολογικά συγγενή νεοελληνική λέξη για κάθε μία από τις παρακάτω λατινικές λέξεις του κειμένου.  **equitatus**, **vertunt**, **fugiunt**, **referuntur**, **consedit (Μονάδες 10)**

 ιππέας, βέρτιγκο, φυγή, προσφορά, καθεδρικός

**Β. 3. α.** Να γράψετε τους **αρχικούς χρόνους** των ρημάτων **fit, referuntur, proiciuntur** και

**και** να κλίνετε την οριστική **ενεστώτα** **παθητικής** φωνής: **(Μονάδες 30)** fio factus sum fieri fio fis fit fimus fitis fiunt

refero retuli relatum referre referor referris refertur referimur referimini referuntur

proicio proieci proiectum proicere proicior proiceris proicitur proicimur proicimini proiciuntur

**Β. 3. β.** Να εντάξετε τις παρακάτω λέξεις στον πίνακα που ακολουθεί: **(Μονάδες 10)**

**postquam, repente, magna, in, eis**.

|  |  |  |  |  |
| --- | --- | --- | --- | --- |
| Σύνδεσμος | Πρόθεση | Αντωνυμία | Επίθετο | Επίρρημα |
| postquam | in | eis | magna | repente |

**Β. 4. α**. **«dux Arvernorum vivus in fugā comprehenditur»**: Να αναγνωρίσετε τον συντακτικό ρόλο κάθε όρου και την λέξη που προσδιορίζει**. (Μονάδες 10)**

**comprehenditur:** ρήμα.

**dux:** υποκείμενο του ρήματος comprehenditur.

**Arvernorum:** γενική αντικειμενική στη λέξη dux.

**vivus:** επιρρηματικό κατηγορούμενο του τρόπου στη λέξη duxμέσω του ρήματοςcomprehenditur**.**

**in fuga:** εμπρόθετος προσδιορισμός του χρόνου στο ρήμα comprehenditur.

**Β.4. β.** «**Caesar iubet arma tradi ac principes produci»**: Στην πρόταση να εντοπίσετε τα απαρέμφατα (μονάδες 2), να δηλώσετε τα υποκείμενά τους (μονάδες 2) και να δικαιολογήσετε την πτώση των υποκειμένων τους (μονάδες 6). **(Μονάδες 10)**

Τα απαρέμφατα είναι tradi και produci και είναι Τελικά.

Υποκείμενο του απαρεμφάτου tradi είναι η λέξη arma.

Υποκείμενο του απαρεμφάτου produci είναι η λέξη principes.

Και στα δύο υπάρχει ετεροπροσωπία, για αυτό τα υποκείμενά τους τίθενται σε Αιτιατική.

Για τη σύνταξη: Ζωή Μπούρα